[宋]
天与文章,看万斛、龙文笔力。闻道是、一时曾赐,千金颜色。欲说又休新意思,强啼偷笑真消息。算人人、合与共乘鸾,銮坡客。
倾国艳,难再得。还可恨,还堪忆。看书寻旧锦,衫裁新碧。莺蝶一春花里活,可堪风雨飘红白。问谁家、却有燕归梁,香泥湿。
道德文章传几世。到君合上三台位。自是君家门户事。当此际。鬼山正抱西江水。三万六千排日醉。鬓毛只恁青青地。江里石头争献瑞。分明是。中间有个长生字。
[宋]
四海文章伯。自雪堂人老,有谁当得。馀子纷纷何足数,除是壶中仙客。况夺得、秋光清彻。笔下诗成愁鬼魅,更千军、侍帐看飞檄。须信道,万人杰。胸襟浩荡乾坤窄。向楼东吟笑,壮心谁识。直渡黄河擒颉虏,吐尽平生奇策。终不负、雄姿英发。闻说九重飞紫诏,想鸣珂、日晚朝天阙。鸿鹄举,楚天阔。
文章士。秀气岳神锺聚。看雕鹏、秋风高举。上青天平步。五五日临夏五。堂上称觞笑语。桂子兰孙齐彩舞。祝寿同彭祖。
[宋]
自古文章贤太守,江南只数苏州。而今太守更风流。熏香开画阁,迎月上西楼。见说宫妆高髻拥,司空却是遨头。五湖莫便具扁舟。玉堂红蕊在,还胜百花洲。
[宋]
蓬山学士文章伯。尊前风味谁能敌。新觅似花人。添成小院春。玉纤呵翠袖。满劝金杯酒。寿酒莫辞斟。酒深人意深。
[宋]
锦绣文章,圭璋闻望,碧落侍郎。昨履声渐近,星辰避次,竹符重剖,湖海生光。委羽天空,石桥水冷,每为众生时雨滂。君知否,是民心襦裤,吏胆冰霜。
少须召入鹓行。也不念无人荷紫囊。有本朝曾旦,移春手段,旧家羲献,补月心肠。此去三山,却登八座,已准金瓯姓氏香。还朝处,双凫作对,五马成行。
[宋]
文章声价擅南州。人物更风流。岂久徒劳州县,看看催上瀛洲。朱颜绿鬓,画堂标王疑误,宝带垂镠。睡起八砖影转,归来双烛光浮。
渔父灯下读玄真子渔歌,因怀山阴故隐,追拟。
[宋]
文章学业继家声。名誉压群英。早岁掀腾膴仕,如公富贵难并。定膺丹诏,朱轮迅召,陶冶苍生。自是盐梅姿质,伫看大手调羹。
[宋]
文章惊世。半挹南宫第。蟾窟澄辉天似洗。折得窅窊丹桂。当年蓬矢生贤。流霞满祝长年。更愿巨鳌连钓,枫宸第一胪传。
[宋]
数文章翰墨。前辈远,稍风流岑寂。公才万夫敌。嗣家声,不坠江西人物。凝脂点漆。向鸳行、神峰秀出。况襟怀倜傥,词华洒落,未容俦匹。均逸。妙龄识退,故国怀归,问安亲戚。屏风坐隔。看除召,在晨夕。对生朝,且趁清明时节,痛饮无妨堕帻。著莱衣戏舞,千春永如是日。
[宋]
庆文章太守,燕寝凝香,诞弥佳节。庾岭归来,又经年梅发。棋酒心情,笙歌滋味,便合朝天阙。玉作山前,冰为水际,几多风月。绿鬓朱颜,浩然相对,自是中原,旧家人物。鵷鹭班回,尚记陪清切。好把胸蟠万卷,谈笑了、济时勋业。锦幄初温,宝杯深劝,舞回香雪。
[宋]
文章太守,问何事、犹带天庭黄色。上界一时官府足,聊下神仙宫阙。剖竹新游,握兰旧梦,此意谁人识。千军笔阵,争先曾夺矛槊。好是万里相逢,一尊同醉,倾吐平边策。聚散人生浑惯见,莫为分襟呜咽。借箸机筹,著鞭功业,只合从君说。明朝回首,天涯何处风月。
[宋]
文章如弈棋,分量固有极。
学不尽其才,识者为太息。
文章本天成,妙手偶得之,粹然无疵瑕,岂复须人为!君看古彝器,巧拙两无施。
汉最近先秦,固已殊淳漓;胡部何为者,豪竹杂哀丝?后夔不复作,千载谁与期!
文章在眼每森然,力弱才疏挽不前。
前辈不生吾辈老,恐留遗恨又千年。
惊世文章,门户照人,外家衣钵。多谢温存,相期宅相,此恩难说。今朝祝寿樽前,共拜舞、诸孙下列。但愿从今,一年强似,一年时节。
[宋]
间世文章万选钱。清时平步八花砖。大开紫府瑶池宴,正是橙黄橘绿天。金烛里,玉堂前。翰林元是武夷仙。雍容草罢明堂诏,留取天香馥寿筵。
满腹文章,满头霜雪,满面埃尘。直至如今,别无收拾,只有清贫。功名已是因循。最懊恨、张巡李巡。几个明年,几番好运,只是瞒人。
星斗文章,词源落落倾胸臆。十年南北。几度空相忆。把酒留君,后会知何夕。愁如织。一鞭行色。春雪梅花驿。
愚为童稚时,已解念君诗。及得高科晚,须逢圣主知。
花前翻有泪,鬓上却无丝。从此东归去,休为坠叶期。
贺白文章,英卫规模,簪缨世家。更襟怀,芳润光风齐月,笔端奇伟,春藻天葩。课最严城,升班清禁,蔽芾棠阴人竞夸。争知道,富恩波衮衮,万顷无涯。清辉庭桂方花。映潋滟仙杯浮紫霞。庆云龙风虎,明良际会,鸿动骏业,重叠辉华。寿挹南峰,福迎庐水,未羡还丹九转砂。从此去,看腰黄眼赤,迤逦堤沙。
[宋]
挂冠与结绶,孰者为良图。
忍贫殊亦难,乃有山水娱。
肮脏自山林,伊优自朝市。
是耶其非欤,一笑付图史。
澡身乎书圃,晞发於礼园。
静中观我生,父乾而母坤。
[宋]
韩愈文章盖世,谢安情性风流。良辰美景在西楼。敢劝一卮芳酒。记得南宫高第,弟兄争占鳌头。金炉玉殿瑞烟浮。高占甲科第九。